Mmamalome, Tota fa nne gotwe baswi ba a tsoga gongwe madi ame ke ne ke tla a bona. Malobanyana jwale ka festive 2013 ke ne ka adima rre mongwe wa tsala yame madi ka ke ne ke na le tshepo ya gore ga a kake a ntsenya dingalo ka re ne re le tse di ntshanang se inong. Ka bomadimabe e ne yare fa ngwaga wa 2014 o simolola monna yo a ikela badimong a sa lwala le fa ele go supa bokoa golo gongwe. Jaanong ka ke sena sesupo sepe ba ga bone ga ba dumalane le se ke se buang ka ebile ba setse ba simolotse go lwela boswa. Motho yo o neng a ka ntshupela ke mosadi wa gagwe ka ke ene a itseng gore re ne re dirisana jang. Mme ka madi e le saatane ebile a kgaoganya ditsala, mosadi yo o kare ke mmaba mo go ene ebile wa nkila a re ke ka tswa e le nna ke bolaileng monna wa gagwe fela ka gore ke batla madi ame. Pelo yame e botlhoko mo e leng gore ke ne ka tlelwa ke dikakanyo tsa go ya go ganyaola mosadi yo ka selepe ka a ntenne go feta selekanyo. Ke a ikotlhaa gore a mme 30 tousane wame o ka tsamaya motlhofo fela jaana, a ko o nthuse mmamalome!